

**Република Србија (36210) Врњачка Бања – тел: (++381 36) централа 601-200;**

**Кабинет председника општине 612-627; факс: 612-624; e-mail: vrnjci\_spa@vrnjackabanja.gov.rs,** [**predsednik.opstine@vrnjackabanja.gov.rs**](mailto:predsednik.opstine@vrnjackabanja.gov.rs)

**Позив за учешће у јавној расправи о Нацрту одлуке о буџету општине Врњачка Бања за 2021. годину са програмом**

Датум: 30.11.2020.

Поштовани суграђани,

Након анкетирања грађана и консултација са релевантним друштвеним групама (представницима привреде, цивилног сектора и месних заједница) Општина Врњачка Бања отвара позив за учешће у јавној расправи о Нацрту одлуке о буџету за 2021. годину. **Јавна расправа траје 15 дана почев од 30.11.2020. године.**

Позивају се представници стручне јавности, представници организација цивилног друштва, предузетника, представника установа, као и сви заинтересовани грађани и грађанке општине Врњачка Бања да узму учешће у јавној расправи. Одељење надлежно за давање информација у вези са областима на коју се односи предложени Нацрт одлуке о буџету општине Врњачка Бања је Одељење за финансије, особа за контакт Зоран Дунић, zoran.dunic@vrnjackabanja.gov.rs.

Нацрт Одлуке о буџету за 2021. годину, Грађански водич кроз нацрт Одлуке о буџету за 2021. годину и Извештај о спроведеним консултацијама / анкетирању можете видети и преузети на следећем линку [**https://www.vrnjackabanja.gov.rs/aktuelnosti/javna-rasprava-budzeta/poziv-za-javnu-raspravu-za-predlog-odluke-o-budzetu-opstine-vrnjacka-banja-za-2021god-sa-pratecim-dokumentima**](https://www.vrnjackabanja.gov.rs/aktuelnosti/javna-rasprava-budzeta/poziv-za-javnu-raspravu-za-predlog-odluke-o-budzetu-opstine-vrnjacka-banja-za-2021god-sa-pratecim-dokumentima)**.**

**Уз овај позив је доступан и упитник за давање додатних сугестија о пројектима који нису део предложеног Нацрта, а ви сматрате да су од кључног значаја за нашу Општину.** Све коментаре, сугестије у вези пројеката или питања у вези са јавном расправом предложеним буџетом, можете проследити путем следећег е-маила [**jasminа.trifunovic@vrnjackabanja.gov.rs**](mailto:jasminа.trifunovic@vrnjackabanja.gov.rs)са кратким образложењем или предати на писарници општине Врњачка Бања, на адреси Крушевачка 17.

Отворени састанак са грађанима (јавна расправа) поводом Нацрта одлуке о буџету за 2021. годину ће се одржати **15.12.2020.год. са почетком 11 часова,** електронским путем (**Zoom platformа**). Јавној расправи можете приступити преко следећег линка: [**https://zoom.us/j/92467974232**](https://zoom.us/j/92467974232) **Meeting ID: 924 6797 4232**. С обзиром на тренутну епидемиолошку ситуацију, молим Вас да се за присуство на састанку пријавите унапред путем следеће адресе [**jasminа.trifunovic@vrnjackabanja.gov.rs**](mailto:jasminа.trifunovic@vrnjackabanja.gov.rs). Пријава треба да садржи име и презиме лица које ће присуствовати састанку и контакт податке (бр. телефона и сл.). Уколико епидемиолошка ситуација не буде дозволила одржавање састанка накнадно ћемо Вас обавестити о начину одржавања јавне расправе. Због датих оконости апелујемо пре свега на писмено достављање примедби и предлога.

Програм јавне расправе:

* Уводна реч
* Представљање резултата анкетирања и консултација
* Представљање нацрта Одлуке о буџету уз Грађански водич о Нацрту одлуке о буџету
* Дискусија и закључак

На овај начин општина Врњачка Бања укључује грађане и грађанке у процес израде буџета као кључног документа за развој наше заједнице.

С поштовањем,

Општина Врњачка Бања